**DĖL LĖŠŲ SKYRIMO**

2021 m. birželio 22 d. Nr. DĮV-719

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais, Šilalės rajono savivaldybės tarybos 2021 m. birželio 10 d. sprendimu Nr. T1-158 „Dėl pavedimo Osvaldui Šarmavičiui eiti Šilalės rajono savivaldybės administracijos direktoriaus pareigas“, ir atsižvelgdamas Palentinio kaimo bendruomenės pirmininkės 2021 m. birželio 16 d. prašymą, Žadeikių seniūnijos seniūno 2021 m. birželio 16 d. prašymą Nr. D2-55 „Dėl lėšų skyrimo“, Lietuvos aviacijos muziejaus direktoriaus 2021 m. birželio 8 d. prašymą Nr. V4-47 „Dėl paramos S. Dariaus ir S. Girėno skrydžio per Atlanto vandenyną 88- jųjų metinių paminėjimui“, Maltos ordino pagalbos tarnybos Šilalės skyriaus vadovės 2021 m. birželio 8 d. prašymą „Dėl neįgaliųjų stovyklos dalyvio mokesčio“, Šilalės sutrikusios psichikos žmonių globos bendrijos pirmininkės 2021 m. birželio 3 d. prašymą „Dėl lėšų skyrimo vasaros stovyklai Šventojoje nuo 2021-06-08 iki 2021-07-01“, Tūbinių kaimo bendruomenės pirmininkės 2021 m. gegužės 7 d. prašymą „Dėl lėšų skyrimo“ ir Lietuvos automobilių klubo vadovo 2021 m. gegužės 12 d. prašymą Nr. 21-31 „Dėl jubiliejinio ralio „Aplink Lietuvą 2021“ Lietuvos Respublikos Prezidento taurei laimėti“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 6 011,0 Eur:

1.1. Palentinio kaimo bendruomenei – 500,0 Eur (prisidėti prie projekto „Palentinio kaimo bendruomenės materialinės bazės stiprinimas“ įgyvendinimo išlaidų);

1.2. Žadeikių seniūnijai – 850,0 Eur (prisidėti prie knygos „Žadeikiai – dalelė gyvenimo tavo“ išleidimo);

1.3. Lietuvos aviacijos muziejui – 1 500,0 Eur (padengti S. Dariaus ir S. Girėno skrydžio per Atlanto vandenyną 88-ųjų metinių paminėjimo Stasio Girėno gimtinėje Vytogaloje renginio išlaidų dalį);

1.4. Maltos ordino pagalbos tarnybai – 150,0 Eur (padengti Šilalės rajono neįgaliųjų stovyklautojų dalyvių mokesčio išlaidas);

1.5. Šilalės sutrikusios psichikos žmonių globos bendrijai – 400,0 Eur (padengti organizuojamos savarankiško gyvenimo įgūdžių ugdymo stovyklos Šventojoje Šilalės rajono bendrijos narių dalyvaujančių išlaidų dalį);

1.6. Tūbinių kaimo bendruomenei – 611,0 Eur (prisidėti prie projekto „Viešosios erdvės sutvarkymas Tūbinių kaime“ įgyvendinimo išlaidų);

1.7. Lietuvos automobilių klubui – 2 000,0 Eur (prisidėti prie organizuojamo jubiliejinio ralio „Aplink Lietuvą 2021“ Lietuvos Respublikos Prezidento taurei laimėti“, kurios vyks 2021 m. rugpjūčio 28 d. Šilalės rajone, išlaidų dalį).

2. P a v e d u Šilalės rajono savivaldybės administracijos Centralizuotas buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktoriaus pavaduotojas,

laikinai einantis direktoriaus pareigas Osvaldas Šarmavičius